El termene carato el xe principalmente doparà in orefisaria e medalurzia co un duplese signifegà, qual unità de mesura de la masa dei materiai preziosi, pari a 0,2 grami, opur cofà indegador de purezza de le lighe auree. Zà da l'antighità e finamente a la Età de mezo el carato el xe stà doparà par la pesadura de quantità pitosto chiee e tutora el resta l'unità de mesura ponderal dei diamanti, de le piere preziose in zenare e de l' oro. El carato el xe stà raportà e definio co precision solo inte el 1832 in Sudafrica, el logo de mazor produzion e esportazion de diamanti del mondo, onde che xe stà stabilio la conession col sistema metrego desemal: pesando co na balanza a brazzi compagni pì samenze de carobola e esivendo 'po la media aritmetega dei valori otegnui xe derivà un valore pari a circa 0,2 grami. Sucessivamente la quarta Conférence générale des poids et mesures del 1907 la ga adotà cofà valore del carato el peso esato de 0,2 grami. Par quelo che rivarda le lighe de oro el termene carato el assume na acezione difarente da l'unità de mesura ponderal propia de le zeme e de le perle, mudandosi inte el stàndar proporzional de mesura de la "purezza" che el quantifega le parte de oro inte na liga su base 24/24. Inte el caso de le lighe de oro donca un "carato" el equival a na parte de oro su un total de 24 parte de medalo costituente la liga. ghe ne deriva, par esempio, che la disedura la indega che la liga la xe costituia da 18 parte de oro fin e 6 parte de altri medai e el vien inbrevià co le sigle o o prevalentemente con la sola de frecuente fiancada al numaro senza alcun spazio intermedio, par esempio . L'oro de massima purezza el xe donca a e si lo indega co la sigla . La parola la riva da l'arabo , a so volta rivante dal grego o sia "corno"), , che le samenze le gavaria un peso estremamente uniforme, de circa 1/5 de gramo.